Nariadenie Rady (ES) č. 2415/2001
z 10. decembra 2001,
ktorým sa mení a dopĺňa nariadenie (ES) č. 2666/2000 o pomoci pre Albánsko, Bosnu a Hercegovinu, Chorvátsko, Juhoslovanskú zväzovú republiku a bývalú Juhoslovanskú republiku Macedónsko a nariadenie (ES) č. 2667/2000 o Európskej agentúre pre obnovu
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na jej článok 308,
so zreteľom na návrh Komisie [1],
so zreteľom na stanovisko Európskeho parlamentu [2],
keďže:
(1) Európske spoločenstvo sa zaviazalo poskytovať finančnú pomoc bývalej Juhoslovanskej republike Macedónsko najmä s cieľom podporovať vykonávanie rámcovej dohody z 13. augusta 2001.
(2) Situácia v krajine si vyžaduje, aby sa pomoc spoločenstva poskytovala účinne a rýchlo, čo sa najlepšie dosiahne jej vykonávaním na miestnej úrovni.
(3) Európska agentúra pre obnovu (ďalej len "agentúra") zriadená podľa nariadenia (ES) č. 2667/2000 [3] má rozsiahle skúsenosti a je spôsobilá poskytovať pomoc spoločenstva.
(4) Nariadenie (ES) č. 2666/2000 [4] a nariadenie (ES) č. 2667/2000 by sa preto mali zmeniť a doplniť s cieľom rozšíriť činnosť agentúry na bývalú Juhoslovanskú republiku Macedónsko.
(5) Vykonávanie pomoci spoločenstva v Juhoslovanskej zväzovej republike a bývalej Juhoslovanskej republike Macedónsko, o ktorej sa rozhodlo na základe iných dokumentov, môže Komisia delegovať na agentúru.
(6) Zmluva predpokladá na prijatie tohto nariadenia len právomoci podľa článku 308,
PRIJALA TOTO NARIADENIE:
Článok 1
Nariadenie (ES) č. 2666/2000 sa týmto mení a dopĺňa takto: v článku 4 ods. 1 a 2 sa slová "Juhoslovanskú zväzovú republiku" nahrádzajú slovami "Juhoslovanskú zväzovú republiku a bývalú Juhoslovanskú republiku Macedónsko".
Článok 2
Nariadenie (ES) č. 2667/2000 sa týmto mení a dopĺňa takto:
1. Článok 1 sa nahrádza takto:
"Článok 1
1. Komisia môže na agentúru delegovať tieto úlohy:
i) vykonávanie pomoci spoločenstva stanovenej v článku 1 nariadenia (ES) č. 2666/2000 pre Juhoslovanskú zväzovú republiku a bývalú Juhoslovanskú republiku Macedónsko;
ii) vykonávanie pomoci spoločenstva, o ktorej rozhodla Komisia na základe iných dostupných dokumentov pre príslušné krajiny. V takých prípadoch sa postupuje v súlade s ustanoveniami príslušných nariadení a článok 2 ods. 1 písm. b) a c), článok 2 ods. 2, 3 a 4, článok 4 a článok 5 ods. 1 písm. a) až c) a h) tohto nariadenia sa neuplatňujú.
2. Európska agentúra pre obnovu (ďalej len "agentúra") sa zriaďuje na uvedený účel s cieľom vykonávania pomoci spoločenstva uvedenej v odseku 1."
2. V článku 2 ods. 1 písm. b) sa slová "Juhoslovanskej zväzovej republiky" nahrádzajú slovami "Juhoslovanskej zväzovej republiky a bývalej Juhoslovanskej republiky Macedónsko".
3. V článku 4 ods. 10 písm. b) sa slová "Juhoslovanskú zväzovú republiku" nahrádzajú slovami "Juhoslovanskú zväzovú republiku a bývalú Juhoslovanskú republiku Macedónsko".
4. V prvom pododseku článku 7 ods. 3 sa slová "Juhoslovanskej zväzovej republiky" nahrádzajú slovami "Juhoslovanskej zväzovej republiky a bývalej Juhoslovanskej republiky Macedónsko".
5. V druhom pododseku článku 7 ods. 3 sa slová "Juhoslovanskú zväzovú republiku" nahrádzajú slovami "Juhoslovanskú zväzovú republiku a bývalú Juhoslovanskú republiku Macedónsko".
6. V článku 15 sa slová "Juhoslovanskú zväzovú republiku" nahrádzajú slovami "Juhoslovanskú zväzovú republiku a bývalú Juhoslovanskú republiku Macedónsko".
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. decembra 2001